
Viro  erudito 
H.  WINGEEATH, 

S.  P.  D. 

CHEISTOPHOEUS   WOEDSWOETH, 

Epiacopus  Lincolniensis. 

LiTERis  tuis,  vir  humanissime,  quibus  me  ad  Concilium  Veterum 
Catholicorum  Coloniae  Agrippensis  mense  Septembri  habendum 
vocasti,  citiiis  rescripsissem,  nisi  res,  de  qua  in  tua  Epistola  agitur, 
tanti  momenti  videretur,  ut  deliberationem  maturam  flagitaret. 

Consulendos  quoque  de  ea  arbitrabar  viros  quosdam  primarios, 
quorum  apud  me  plurimum  valet  auctoritas,  praesertim  Eeverendis- 
simum  Antistitem,  Archiepiscopum  Cantuariensem,  hujusce  Pro- 
vinciae  MetropoHtanum,  cui  canonicam  obedientiam  debeo.  Eem 
quoque  retuH  ad  venerabile  Ecclesiae  nostrae  Cathedralis  Capituhim, 
cujus  suffragio  jam  munitus  hodie  tibi  respondeo,  cum  grati  auimi 
erga  te  tuosque  significatione,  sperans  fore,  ut,  diebus  a  te  indictis, 
Deo  favente,  praesentia  vestra  Coloniae  fruar,  et  conventui  vestro 
intersim. 

Sed  dum  hanc  spem  jucundam  foveo,  nonnuUae  me  movent 
rationes,  ut  indulgentiam  a  te  pauHsper  petam,  diun  animi  sensus 
intimos  tibi  Hbere  exponere  conor,  quibus  in  incepto  vestro  tam 
arduo  tamque  glorioso  contemplando  afficior. 

Primitivam  Ecclesiae  fidem  instaurare,  antiquam  Ecclesiae  dis- 
ciplinam  redintegrare,  errores,  corruptelas,  novitates  et  supersti- 
tiones  abstergere,  in  Ecclesia  CatlioHca  gliscentes  et  ingravescentes, 
et  contra  spiritualem  illam  dominationem  strenue  decertare,  quae 
Sacrae  Scripturae  auctoritati  et  Christianae  Antiquitati  adversatur, 
et  omnia  in  Ecclesia  et  Eepubhca  perturbare,  et  pessundare,  aggre- 
ditur, — hoc  sane  sahiberrimuni  opus  esse  videtur  et  nobiUssimum, 
et  quod  omnium  Christi  fidelium  studia  ad  se  jure  dobeat  alHcere 
et  conciliare. 


Quocirca  mihi  quidem  videtur,  nos,  qui  in  Ecclesiae  Anglicanae 
gremio  sumus  nutriti,  et  qui  insigni  Dei  Optimi  Maximi  clementia 
praeclaris  in  Ejus  Communione  beneficiis  per  multa  jam  saecula 
fruimur,  vix  Christiano  nomine  dignos  existimatum  iri,  nisi  omnia 
vobis  prospera  auguraremur  et  apprecaremur,  et  operam  nostram 
pro  virili  parte  vobis  subministrarermis. 

Qua  quidem  in  contemplatione,  non  ingrata  animum  subit 
recordatio,  quaedam  esse  plane  singularia,  quae  amoris  et  pietatis 
nexibus  nos  vobiscum  devinciunt. 

Mille  et  centum  anni  jam  effluxerunt,  ex  quo  sanctus  Boni- 
facius,  quem  vos  "  Germaniae  Apostolum "  jure  appellatis,  ab  An- 
gliae  nostrae  litoribus  ad  Evangelium  apud  vos  praedicandum 
profectus  est.  In  iis  praecipue  iirbibus,  ubi  veterum  Catholicorum 
nomen  hodie  potissimum  floret  (quod  felix  faustumque  sit !)  Apos- 
tolicum  ministerium  exercuit.  Ultrajectum,  Colonia  Agrippinae, 
spiritualium  ejus  certaminum  testes  sunt.  In  Bavaria  Ecclesias 
struxit.  Fuldense  coenobium  condidit.  Moguntiaci  Sedem  Episco- 
palem  obtinuit,  Germaniae  et  Belgii  Primas.  Comphires  Cathedras 
Episcopales  in  Germania  vestra  erexit.  Octo  Conciha  apud  vos 
habuit,  ut  fidem  Christianam  promoveret,  et  discipHnam  stabiliret. 
Denique  Christi  Ecclesiam,  quam  apud  vos  Apostohca  manu  plan- 
taverat,  sanguine  suo  beatissimus  Martyr  irrigavit. 

JSTos  igitur  Angh,  nostrorum  et  vestrorum  annahum  memoriam 
recolentes,  cum  vobis,  Germaniae  veteribus  Cathohcis,  Christianae 
fidei  et  pietatis  arctissimis  vincuhs  constringi  videmur  et  consociari. 

Nec  minus  nos  officia  Christianae  benevolentiae  a  vobis  erga 
nos  praestita  sumus  experti.  Septimo  post  Christum  natum  saeculo, 
venit  ad  nos  a  regionibus  vestris  vir  sanctus  Botolphus,  divini  Verbi 
praeco  fervidissimus,  et  nobis  praecipue,  qui  agrum  Lincolniensem 
incohmus,  nunquam  sine  honore  memorandus,  ubi  in  fide  Chris- 
tiana  propaganda  fehciter  laboravit,  et  apud  quos  urbs*  florentis- 
sima  nomen  ejus  est  sortita,  et  memoriam  ejus  hodie  servat  et 
veneratur. 

*  Boston  :  i.e.  St.  Botolph's  town. 

Liceat  quoque  mihi,  vir  humanissime,  exemplum  eruclitissimi 
Praesulis  excitare,  qui  per  decem  annos  sedem  Episcopalem  Lin- 
cobiiensem  ornavit,  Guliehni  "Wake,  et  qui  ad  Archiepiscopatum 
Cantuariensem  evectus  fraternam  concordiam  atque  consensum 
inter  nos  Angios  et  veteres  Galliae  CathoHcos  fovere  commercio 
EpistoUcOjt  et  ahis  benevolentiae  officiis,  impense  et  strenue  ten- 
tavit.  Cujus  quidem  desideriis  et  conatibus  si  eventus  respondisset, 
minime  dubito  quin  alia  futura  fuisset  Galliae  et  Europae  fticies 
atque  status,  quam  quem  hodie  cum  tanto  dolore  omnes  videmus. 

His  igitur  praeteriti  temporis  monumentis  edocti,  praeclar^  de 
nobis  actum  iri  arbitraremur,  si  ad  opus  illud  absolvendum  a  vobis 
tam  feliciter  inchoatum  nobis  aliquid  adjumenti  afferre  liceret. 
Quid  enim  excogitari  potest  exoptabilius,  quam  unanimi  consensu 
laborare  ad  Dei  gloriam  amplificandam,  et  Ecclesiae  emohimentum 
promovendum  1 

Accessit  insuper  aliud,  propter  quod  Htera^  tuae  humanissimae 
non  mediocri  voluptate  me  afifecenmt. 

Proximo  anno  Lincokiiae  in  Ecclesia  nostra  CatliedraH  Synodiun 
habuimus,  cui  interfuerunt  presbyteri  hujus  Diojcesis  circiter  quin- 
genti,  in  qua  fraternum  erga  vos  studium  testificati  sumus,  et 
Synodica  Epistola  declarandum  censuimus.;}: 

Paucis  quoque  interjectis  diebus,  in  nobilissim.x  hujus  Dioecesis 
urbe,  Nottinghamia,  Conventus  Ecclesiasticus  cleri  et  populi  habi- 
tus  est  frequentissimus,  qui  propensissimo  erga  vos  veteres  Catho- 
Hcos  affectu  est  animatus,  et  in  quo  vestrarum  rerum  gestarum, 
magno  cum  audientium  plausu,  facta  est  commemoratio.§ 

Quae  cum  ita  sint,  equidem  mihi  viderer  officio  meo  EpiscopaH 
defuturus,  et  fratrum  meorum  votis  parum  satisfacturus,  si  a  vobis 
ultro  ad  concilium  Coloniae  propediem  habendum  honorifice 
appeUatus,  desiderio  vestro  obtemperare  detrectarem. 

Verum  enimvero,  Vir  amplissiuie,  veniam  te  mihi  largitiu-um 
facile  mihi  persuadeo,  si,  his  lubentissimfe  commemoratis,  quaedam 

t  Vide  Hist.  Eccles.  Moshemianam,  ed.  Lond.  183y,    Append.  3. 

X  Vide  "  Lincoln  Diocesan  Calendar  for  1872,"  pp.  101— t. 

§  Report  of  the  Nottingham  Church  Congress,  Oct.  12,  1871. 


alia,  sepositis  oninibus  anibagibus,  et  unico  veritatis  studio  com- 
motus,  nunc  acljecero. 

Vos,  viri  spectatissimi,  "  veterum  Catliolicorum"  nomen  vobis 
vindicatis ;  titulum  sane  splendidum  atque  magnificum. 

Nos  quoque,  Ecclesiae  Anglicanse  Episcopi,  Presbyteri,  Diaconi 
et  Fideles,  eandem  veterum  Catholicorum  appellationem  nobismet 
ipsis  attribuere  non  dubitamus.  Omnem  enim  fidei  Christianse 
doctrinam  recipimus,  quae,  a  fonte  sanctae  Scripturae  profluens, 
ad  nos,  per  consensum  Ecclesiae  veteris  Catholicae,  tanquam  per 
sacrum  canalem,  manavit. 

Nos  tria  Ecclesise  veteris  symbola, — Apostolicum,  Nicaenmn, 
Athanasianum, —  in  Ecclesiis  nostris  recitamus.  Nos  Conciliorum 
veterum  decreta  in  rebus  fidei  agnoscimus  et  veneramur.  I^os, 
secundum  Ecclesiae  veteris  normam,  tres  Ministrorum  ordines, 
Episcoporum,  Presbyterorum  et  Diaconorum,  continua  serie  et  nun- 
quam  interrupta  successione,  ab  ipsis  Apostolorum  temporibus,  ad 
Dei  Verbum  rite  praedicandum,  et  ad  Sacramenta  Christi  legitime 
administranda,  consecramus.  TJt  verbo  dicam,  quodcunque  Ec- 
clesia  vetus  Catholica,  ad  salutem  aeternam  necessarimn,  agnovit 
atque  recepit,  nos  agnoscimus  atque  recipimus ;  quodcunque  in 
fidei  articuHs  Ecclesia  vetus  Catholica  ignoravit  vel  repudiavit,  nos 
ignoramus  et  repudiamus. 

Hic,  igitur,  vir  egregie,  oritur  quaestio  non  levis,  inter  nos 
vosque,  amice,  tranquille  et  moderate,  et  sine  partium  studio,  prout 
Christianos  et  Catholicos  decet,  dispicienda  et  disquirenda. 

In  illa  fidei  formula,*  quam  a  vobis  anno  1871  Monachii  pro- 
mulgatam  vidimus,  duse  proponuntur  assertiones,  (pace  vestra 
dixerim)  quae  non  parvum  nobis  scrupulum  injiciunt. 

Prinio  enim  loco  vos  Professionem  fidei  amplecti  videmini,  quae 
a  Pio  Quarto  Papa  est  edita,  saeculo  decimo  sexto  vergente,  nempe 
anno  1564;  et  quae  omnibus  tanquam  ad  sahitem  necessaria  prae- 
scribitur,  "  extra  quam  nemo  salvus  esse  possit." 

•Programm  des  Katholiken-Congresses  in  MUnchen  (22-24  September,  1871).    Stenogra- 
phischer  Bericht  uber  die  Behandlungen  des  Katholiken-Congresses.    s.  221. 


Qua  quidem  in  Pii  IV*^  professione,  duodecim  fidei  articulos 
deprehendimus,  symbolo  Niceeno-Constantinopolitano  assutos,  non 
quasi  probabiles  opiniones,  sed  sub  poena  aeternae  damnationis  ab 
omnibus  recipiendos ;  quos  ab  Ecclesia  vetere  Catliolica  receptos, 
nedum  omnibus  inculcatos,  nemo  unquam  demonstravit,  neque 
demonstrare  poterit. 

Nobis  quidem,  in  Ecclesia  Anglicana  enutritis,  hi  fidei  articuli, 
utpote  sequioris  aevi  placita,  non  se  approbaverunt.  Symbolis 
Ecclesiae  veteris  Catholicae  acquiescimus.  Et  (si  libere  loqui  fas  est) 
vix  ornatissime,  vos  quoque  Ecclesiae  veteris  fide  contenti  esse 
debetis,  si  veteres  Catholici,  non  nomine  tantum  appellari,  sed  re 
vera  esse,  desideratis. 

Audaciuscule  forsan  haec  effutiisse  videar ;  sed  vos  ipsi  huic  nos- 
trae  loquendi  libertati  occasionem  praebuistis.  Etenim  in  eadem 
vestra  fidei  formula,  quam  Monachii  nuper  edidistis,*  vos  ad  decreta 
Conciliorum  Ecclesiae  Catholicae  indivisae,  tanquam  ad  optimum  et 
tutissimum  credendi  exemplar,  appellatis.  Rect^  sane  et  egregie, 
et  quemadmodum  veteres  Catholicos  decet. 

Sed  da  veniam,  sodes,  vir  humanissime,  dum  a  te  modestissime 
quaero,  si  ad  indivisae  Ecclesiae  fidem,  tanquam  ad  sacrum  portum 
confugitis,  quorsum  alter  ille  vester  recursus  ad  Pii  IV**  Profes- 
sionem,  quae  certe  ab  indivisa  Ecclesia  non  est  profecta,  sed  innu- 
meras  in  Ecclesia  divisiones  peperit  ? 

Haec,  ingenue  fateor,  ut  mihi  quidem  videtur,  "  non  bene  con- 
veniunt,  neque  in  una  sede  morantur."  Sed  quandoquidem  veteres 
Catholici  appellari  et  esse  vultis,  malumus  credere  vos  vetera 
Ecclesise  indivisae  decreta  novitiis  Pii  IV*i  placitis  esse  praelaturos. 

Quam  quidem  sententiam  firmiiis  amplector,  quippe  qui  per- 
suasissimum  habeam,  vos,  si  Pii  Quarti  dogmata  mordicus  tenetis, 
nunquam  contra  Pii  Noni  placita  praevalituros ;  praecipue  contra 
iUud  novissimum  figmentum,  et  portentosum  Vaticani  sui  concilii 
effatum,  quo  Infallibilitatis  praerogativam  sil)i  impie  arrogavit,  et 
sic  se  suosque  perpotua  ot  inextricabili  errandi  nocessitate  implicavit 
et  irretivit. 

*Loco  citatop.  221. 


Haec,  vir  erudite,  mmis  calide  fortasse  disputari  arbitraberis ; 
sed  longo  usu  didicisse  mihi  videor,  veritatem,  eamque  sine  fuco  et 
fallaciis  simplicem  et  illibatam,  unicum  esse  Christiani  amoris 
argumentum  et  significationem.  Quare  te  tuosque  his  condonaturos 
facile  mihi  persuadeo. 

Debebam  quoque  aperte  declarare  id  quod  de  his  rebus  animo 
sentio,  quippe  qui  officii  vinculis,  non  tantum  erga  vos,  sed  erga  nostra- 
tes  quoque,  obstrictus  sim ;  et  de  utrisque  male  meruisse  mihi  viderer, 
si,  vobis  inhonesta  adulatione  assentando,  Ecclesiae  Anglicanae 
causam,  (quam  Dei  et  Veritatis  esse  causam  nullus  dubito)  indecora 
proditione  propinavissem.  Nos  nrdlas  novitates  ia  rebus  fidei 
aucupamur,  imb  prorsus  detestamur.  l!^os  cum  omnibus  in  vera 
fide  Cathohca  atque  disciplina  communicare  avemus,  et  si  quid  nos 
ipsi  a  vetustate  ver^  Catholica  defecisse  deprehensi  fuerimus  in 
rebus  ad  aeternam  salutem  necessariis,  (de  adiaphoris  nihil  moror) 
ad  prunitivae  Ecclesiae  regulam  a  vobis  revocari  non  refragamur, 
imo  summopere  desideramus. 

Sed  haec  hactenus.  Quoniam  autem  loquendi  libertatem  mihi 
vos  non  ilhbenter  concessuros  pro  certo  habeam,  hoc  quod  jam 
restat  dicendum,  sine  ulla  tergiversatione  vel  dissimulatione  eloquar. 

Neminem  fere  latet  paull6  attentiorem,  vos,  qui  nobilissimum 
opus  in  vos  suscepistis,  Ecclesiam  Catholicam  ad  veterem  puritatem 
revocandi,  in  ancipiti  rerum  discrimine,  quum  politicarum  th.m 
praecipue  Ecclesiasticarum,  hodie  versari.  Inter  Scyllam  atque 
Charybdim  vobis  est  navigandum.  Ab  una  parte,  metuendum  est  ne 
formidolosa  Pontificis  Eomani  dominatione,  omnia  ad  se  rapiente,  et 
humanaatque  divinajura  sub  pedibus  proculcante,  prosternamini  et 
obruamini.  Ab  altera  parte,  non  minus  verendum  est,  ne  in  multi- 
faria  dissidia  distrahamini,  et  in  novas  opiniones  et  indisciplinatam 
licentiam  evagemini,  et,  debihtatis  et  fractis  per  mutuas  dissentiones 
viribus  (ignoscite,  quaeso,  liberrime  loquenti)  in  confusionem  civi- 
lem  et  ecclesiasticam  dissolvamini.  Unicum  meo  saltem  judicio 
contra  tanta  mala  remedium  est,  ut  ver^  veteres  esse  Catholici  fir- 
miter  atque  constanter  perseveretis.      "Hic  murus  aheneus  esto." 

Uiiitas  in  veritate  contra  unitatem  in  errore  opponenda  est.  Authen- 
tica  Christi  Infallibilitate  contrk  adulterinam  Pontificis  Infallibili- 
tatem  est  obnitendum.  In  Ecclesia  ver^  Catholica  contra  Pontificis 
Ecclesiam  haereticam  atque  schismaticam  est  decertandum.  NuUa 
doctrina,  tanquam  ad  sakitem  aeternam  necessaria,  populo  credenda 
debet  proponi,  nisi  quse  ex  Oraculis  divinis  Sacrae  ScripturiB  hausta 
sit,  et  sincera3  Antiquitatis  Christiange  fidei  consentanea.  Episcopi 
Cathohci,  Apostolorura  successores,  sed  jam  mancipia  Pontificis 
facti,  et  Cathedrae  Pontificiaj  iniquissimi  jurisjurandi,  per  quatuor- 
decem  saecula  post  Christum  natum  inauditi,  catena  obstricti, 
magno  Ecclesiae  detrimento,  et  suo  ipsorum  dedecori,  in  libertatem 
pristinam  sunt  vindicandi.  Si  his  armis  dimicaveritis,  certam 
victoriam  vobis  Deo  assistente,  polliceri  poteritis.  Tum  demum 
Ecclesia  Cathohca  genuina  puritate  clarescet,  et  venustate  reflorescet 
primitiva. 

Sed  ut  htec  votis  nostris  respondeant.  non  tantum  numerosis 
hominum  ingenii  et  eloquentiffi  dotibus  instructorum  conventibus, 
utcunque  ad  mentes  hominum  excitandas  et  accendendas  necessa- 
riis,  et  plaudentium  multitudinum  acclamatioubus,  res  (mea  quidem 
sententia)  transigenda  est,  sed  quiete  et  tranquille,  et  conjunc- 
tis  consiUis  virorum  modestia,  verecundia,  gravitate,  eruditione, 
sapientia,  puritate  fidei,  et  sanctitate  vitae,  spectatissimorum, 
praecipue  autem,  sine  quo  nihil  firmum  esse  potest,  Dei  Optimi 
Maximi  favore  et  praesidio. 

Si  quid  apud  vos  auctoritas  nostra  valeret,  quae  sentio  quam  sit 
exigua,  suaderem  vobis  (utcunque  indignus  qui  monitoris  partes 
in  me  suscipiam),  ut  quemadmodum  factum  legimus  in  Conciliis 
Ecclesiae  veteris,  in  quibus  sacer  Evangblii  codex  in  regali  throno 
in  medio  coUocatus  est,  ut  omnium  ocuUs  eluceret,  tanquam  coelestis 
qusedam  credendi  et  docendi  cynosura,  sic  apud  vos  quoque  in 
vestro  conventu  fieret,  ut  Sacrae  ScRiPTUEiE  majestas  omnibus  co- 
lenda,  ut  regula  fidei  divina,  observaretur  ;  et  sicut  in  antiqute  Eccle- 
siae  Synodis  invocatio  Sancti  Spiritus  praeibat,  sic  in  vestro  quoque 
Congressu  nobUe  et  illustre  prajludium,  hymnus  iUc  pene  divinus, 
Veni  Creator,  cantaretur,  et  Oratio  Dominica  sonaret,  ut  omnibus 

palam  fieret,  vos  non  in  vestra  intelligentia,  et  in  \restris  viribus, 
sed  in  Sancti  Spiritus  afflatu  et  auxilio  spem  ponere ;  et 
quemadmodum  in  veteris  Ecclesiae  Synodis  Professio  fidei  ante- 
cedehat,  sic  in  vestro  Concilio  Symbolum  Nicaenum  ab  omnibus  una 
voce  recitaretur,  ut  omnes  scirent  vos  fidei  et  amoris  sanctissimis 
nexibus  consociari ;  et  ut  omnibus  innotesceret,  vos  vere  veteres  esse 
Gatholicos,  et  cum  vetere  Catliolica  Ecclesia  Christum  adorare,  verum 
Deum,  et  verum  Hominem,  summum  Ecclesiae  Pastorem,  et 
Maximum  et  iEternum  Pontificem,  Infallibilem  fidei  et  morum 
Magistrum,  "  Regem  Eegum  et  Dominum  Dominantium,"  et  in 
Eo  vos  vestram  fiduciam  collocare. 

Sed  finis  huic  nimis  prolixse  Epistolae  jam  faciendus  est,  Unum 
tantum  vobis  jam  spondeo  atque  poUiceor ;  si  Deus  nostram  pro- 
fectionem  ad  vos  fortunaverit,me  attentum  ausc\iltatorem,et  devotum 
pro  vobis  et  Ecclesia  Catholica  precatorem,  habebitis,  Vale,  Vir 
ornatissime,  et  nos  ama, 

Dabam  Risehohniae  prope  Lincolniam, 

A.D,  V.  Idus  Sextiles,  a.s.  mdccclxxii. 

